Gemeng Bech
D' ass eng vun den  lëtzebuergesche Gemengen. Se läit am Kanton Iechternach. De Chef-lieu vun der Gemeng ass d'Uertschaft  vun där se och hiren Numm huet.

Uertschaften an der Gemeng

Zur Gemeng gehéieren nach follgend Häff oder Lieu-diten:
 Zëtteger Millen (Zittig-Moulin)
 Kräizenhéicht
 Marscherwald

Geographie
D'Schichtstuf vum Lëtzebuerger Sandsteen verleeft queesch duerch d'Gemeng: D'Uertschafte Kräizenhéicht, Heeschbreg, Kuebebuer an d'Schanz leien um Plateau, iwwerdeems Rippeg, Zëtteg, Hemstel a Bech um Fouss dovu leien. D'Schanz ass, mat 400 m deen héchste Punkt an der Géigend. Grolënster, de Blummendall an de Marscherwald leien um westleche Wupp vun der Gemeng.

Duerch d'Gemeng leeft d'Nationalstrooss 11 (E29) vun der Stad Lëtzebuerg op Iechternach.

D'Streck vun der fréierer Vizinalbunn Chareli ass um Fouss vun der Schichtstuf verlaf, an hat tëscht 1904 an 1954 Arrêten zu Rippeg, Hemstel, Zëtteg a Bech. En Tunnel dovun ass haut nach erhalen, a gëtt, wéi d'fréier Eisebunnsstreck, vun der Vëlospist PC2 benotzt. An der fréierer Becher Gare ass haut e Restaurant.

Geschicht 
D' ass, wéi déi meescht aner Gemengen am Land, ënner dem franséische Regime entstanen, de facto den 1. Oktober 1795, wéi mat der Aglidderung als Bëscherdepartement och déi franséisch Gemengegesetzgebung applikabel gouf. Och no der Grënnung vum Groussherzogtum Lëtzebuerg, 1814/15, sinn d'Gemenge weiderhin als lokal Administratiounseenheeten bestoe bliwwen. Mat engem Gesetz vum 25. Juli 1846 gouf d'Sektioun Marscherwald vu Konsdref ofgespléckt a koum an d'Gemeng Bech.

Entwécklung vun der Awunnerzuel

Wopen

Buergermeeschteren 

 1826 - 1847: J. Lenertz 
 1849 - 1859: Fr. Lies 
 1861 - 1894: P. Lenertz 
 1897 - 1923: P. Lenertz 
 1924 -  ?: Nic Weyland 
 1934 - ?: Michel Prommenschenkel 
 1946 - 1963: Francois Bisenius
 1964 - ?: Emil Bohnenberger
 ? - ?: Robert Lenertz
 ? - 2005: Marcel Niederweis
 2005 - 2008: Marc Pitzen
 2009 - 2011: Edmond Schintgen
 2011 - 2023: Camille Kohn
 zanter 2023: Jill Goeres

Kuckeswäertes 
 De Becher Tunnel
 Tumulus op der Schanz

Interkommunal Syndikater 
D'Gemeng Bech ass Member vu follgenden interkommunale Syndikater:

 SIAEE
 SIDEST
 SIGI
 SICEC
 SIGRE
 SYNECOSPORT
 SYVICOL

Kuckt och 
 Jokesbierg

Um Spaweck 

 Offiziell Säit vun der Gemeng Bech
 D'Gemeng Bech op der Websäit vum Syvicol
 D'Gare zu Bech

Bech